Ministrul ungar de Externe: Declaraţiile privind trimiterea de trupe europene în Ucraina sunt în contradicţie cu deciziile NATO în vigoare
Toate planurile sau declaraţiile privind o eventuală desfăşurare de trupe europene în Ucraina sunt în contradicţie directă cu deciziile NATO în vigoare, a declarat ministrul ungar Péter Szijjártó, potrivit unui comunicat emis de Ministerul Afacerilor Externe şi Comerţului Exterior, conform MTI, transmite News.ro.
În cadrul unei conferinţe de presă comune cu omologul său din Ciad, Mahamat Saleh Annadif, ministrul a fost întrebat despre recenta declaraţie a preşedintelui francez Emmanuel Macron, în care acesta nu a exclus trimiterea de militari occidentali în Ucraina. Ca răspuns, ministrul a calificat ca fiind extrem de periculoase declaraţiile care riscă o escaladare a situaţiei.
"Aceasta pentru că situaţia este tensionată, iar într-o asemenea situaţie cuvintele şi declaraţiile au o greutate mult mai mare decât dacă ar fi fost făcute într-un context paşnic", a argumentat el.
"Prin urmare, este foarte important să fim fermi şi clari în poziţia noastră. Ungaria nu este dispusă să trimită trupe în Ucraina sub niciun pretext şi nu va furniza arme nici de acum înainte", a avertizat ministrul.
În continuare, el a declarat: este oarecum liniştitor faptul că mai mulţi lideri europeni au precizat şi ei că nu vor trimite trupe în Ucraina, ceea ce, de altfel, ar fi în contradicţie directă cu decizia NATO în vigoare.
"La Roma, am avut discuţii cu ministrul italian de externe, care mi-a spus clar şi el că nici Italia nu este dispusă pentru a trimită trupe, a susţinutPéter Szijjártó.
Alianţa nord-atlantică a declarat în urmă cu doi ani că nu este o parte beligerantă şi că trebuie făcut totul pentru a evita o confruntare directă cu Rusia, a reamintit el.
"Aceasta este o decizie NATO în vigoare, care a fost luată cu acordul tuturor membrilor NATO. Această decizie nu numai că nu a fost abrogată, nici măcar nu am discutat despre o eventuală modificare a ei", a subliniat ministrul.
"Aşadar, toate planurile sau declaraţiile privind o eventuală desfăşurare de trupe europene în Ucraina sunt în contradicţie directă cu deciziile NATO în vigoare", a precizat Péter Szijjártó.
Donează lunar pentru susținerea proiectului G4Media
Donează suma dorită pentru susținerea proiectului G4Media
CONT LEI: RO89RZBR0000060019874867
Deschis la Raiffeisen BankCitește și...
Cancelarul german Scholz, acuzat de "abuz flagrant de informații" clasificate, după ce a dezvăluit că soldați britanici sprijină trupele ucrainene care lansează rachete Storm Shadow către ținte rusești
© 2024 G4Media.ro - Toate drepturile rezervate
Acest site foloseşte cookie-uri.
Website găzduit de Presslabs.